b'\n_START_ARTICLE_\nFurious 7\n_START_SECTION_\nDesenvolupament\n_START_PARAGRAPH_\nEl 4 d\'abril de 2013, Justin Lin, director des de la franqu\xc3\xadcia des de The Fast and the Furious: Tokyo Drift, va anunciar que no repetiria com a director, ja que l\'estudi tenia pensat accelerar l\'estrena a l\'estiu de 2014.  Aix\xc3\xb2 significava que la pre-producci\xc3\xb3 de la pel\xc2\xb7l\xc3\xadcula comenc\xc3\xa9s durant la postproducci\xc3\xb3 de Fast & Furious 6, fen que es ressent\xc3\xads la qualitat de pel\xc2\xb7l\xc3\xadcula. Tot i la usual espera de dos, tres anys entre entrega i entrega, Universal es va voler a afanyar a fer la seq\xc3\xbcela arran de la poca quantitat de franqu\xc3\xadcies d\'alt \xc3\xa8xit que t\xc3\xa9. No obstant aix\xc3\xb2, les subseq\xc3\xbcents entrevistes de Lin ja donaven per fet que la sisena entrega era l\'\xc3\xbaltima dirigida per ell. A l\'abril de 2013, James Wan, conegut b\xc3\xa0sicament per pel\xc2\xb7l\xc3\xadcules de terror, va ser presentat com a nou director, amb Neal Moritz novament com a productor i Chris Morgan com a escriptor. El 16 d\'abril de 2013, Vin Diesel va anunciar que la seq\xc3\xbcela s\'estrenaria l\'11 de juliol de 2014. El maig d\'aquell mateix any afeguir que l\'acci\xc3\xb3 tindria lloc a: Los Angeles, T\xc3\xb2quio i l\'Orient Mitj\xc3\xa0.\n_START_SECTION_\nC\xc3\xa0sting\n_START_PARAGRAPH_\nDiesel i Paul Walker van ser els primers a confirmar els papers. Dwyane Johnson digu\xc3\xa9 que si Universal seguia pressionant l\'acceleraci\xc3\xb3 de l\'estrena, ell possiblement no podria participar per conflictes amb la pel\xc2\xb7l\xc3\xadcula Hercules. No obstant aix\xc3\xb2 la producci\xc3\xb3 va comen\xc3\xa7ar el setembre, i ell va confirmar el retorn a la pel\xc2\xb7l\xc3\xadcula. L\'agost de 2013, Kurt Russell va dir que participaria en la pel\xc2\xb7l\xc3\xadcula, i Diesel ho va confirmar en el moment de penjar una foto d\'una escena de la pel\xc2\xb7l\xc3\xadcula en Facebook. L\'agost de 2013, la lluitadura profecional d\'arts marcials mixtes Ronda Rousey va anunciar que s\'unia al repartiment, l\'actor tailand\xc3\xa8s d\'arts marcials Tony Jaa tamb\xc3\xa9 va confirmar la seva incorporaci\xc3\xb3, debutant d\'aquesta manera a Hollywood. Aquell mateix any, es va reportar que Denzel Washington havia refusat el seu paper en la pel\xc2\xb7l\xc3\xadcula, i que Universal estava buscant una nova estrella per apar\xc3\xa8ixer en una vuitena part. Tamb\xc3\xa9 es va confirmar que Lucas Black reapareixeria per cvonfirmar el seu paper a Furious 7 i en dues entregues m\xc3\xa9s.\n_START_SECTION_\nRodatge\n_START_PARAGRAPH_\nEl rodatge va comen\xc3\xa7ar a principis de 2013 a Atlanta. Abu Dhabi tamb\xc3\xa9 ha estat un dels lloc del rodatge, L\'autopista Pikes Peak de Colorado va ser tancada aquell mateix mes per rodar les escenes de conducci\xc3\xb3._NEWLINE_El 30 de novembre de 2013, en un descans durant el rodatge, Paul Walker, qui interpreta a Brian O\'Conner, va morir en un accident de cotxe. L\'endem\xc3\xa0, Universal va anunciar que la producci\xc3\xb3 de la pel\xc2\xb7l\xc3\xadcula continuaria despr\xc3\xa9s d\'una pausa per reelaborar la pel\xc2\xb7l\xc3\xadcula. El 4 de desembre, Universal va especificar que la pausa era indefinida. Posteriorment, Wan va confirmar que tot i aix\xc3\xad no es cancel\xc2\xb7laria. El 22 de desembre, Diesel public\xc3\xa0 al seu Facebook que la pel\xc2\xb7l\xc3\xadcula d\'estrenaria el 10 d\'abril de 2015. El 27 de febrer de 2014, The Hollywood Reporter va informar que el rodatge es reprendria l\'1 d\'abril i que ho faria a Atlanta per gravar vuit escenes de tiroteig i que acabaria el 10 de juny.\n_START_SECTION_\nTancament d\'escenes\n_START_PARAGRAPH_\nQuan va passar un temps de la mort de l\'actor Paul Walker, Universal va confirmar la continuaci\xc3\xb3 de la pel\xc2\xb7l\xc3\xadcula. Aix\xc3\xb2 caus\xc3\xa0 que al llarg de tota la pel\xc2\xb7l\xc3\xadcula els espectadors esperessin constantment la mort de Brian O\'Conner, el personatge interpretat per Walker. La sorpresa fou que aquesta mort no va arribar mai, a ulls de l\'espectador Brian O\'Conner seguia viu en finalitzar la pel\xc2\xb7l\xc3\xadcula. Aquest fet es deu a l\'acci\xc3\xb3 de Peter Jackson, el qual va utilitzar la tecnologia de CGI per "reviure" l\'actor i poder acabar la pel\xc2\xb7l\xc3\xadcula. _NEWLINE_CGI s\xc3\xb3n les sigles de computer-generated imaginery, \xc3\xa9s a dir, una t\xc3\xa8cnica que permet la creaci\xc3\xb3 d\'imatges amb ordinador. No \xc3\xa9s la primera vegada que el cinema utilitza aquesta tecnologia, de fet fa m\xc3\xa9s de 20 anys que s\'utilitza. Un exemple seria el seu \xc3\xbas a la pel\xc2\xb7l\xc3\xadcula "El Cuervo" on aquesta tecnologia es va utilitzar per reviure a Brandon Lee, el qual va morir durant el rodatge. Un altre exemple el trobar\xc3\xadem a la pel\xc2\xb7l\xc3\xadcula "Gladiator", la tecnologia es va utilitzar per acabar les escenes d\'Oliver Reed, el qual va morir sobtadament durant el rodatge. Cal esmentar que en els exemples anteriors aquesta tecnologia encara era molt rudiment\xc3\xa0ria i que, en el cas de Furious 7, la tecnologia ja era molt m\xc3\xa9s avan\xc3\xa7ada i quasi no es podien distingir les preses originals de les creades digitalment. _NEWLINE_Pel que fa l\'\xc3\xbas del CGI aplicat a Furious 7 en concret, cal destacar els motius del seu gran \xc3\xa8xit: aquesta tecnologia funciona amb l\'\xc3\xbas d\'escenes ja rodades de l\'actor en q\xc3\xbcesti\xc3\xb3 i es recreen les faccions d\'aquest a la cara d\'un especialista, complementades amb t\xc3\xa8cniques d\'animaci\xc3\xb3 per assegurar un moviment natural coordinat amb els moviments de l\'especialista. El motiu pel qual va funcionar tan b\xc3\xa9 aquesta t\xc3\xa8cnica a Furious 7 \xc3\xa9s que els especialistes utilitzats eren els germans de Paul Walker, Caleb i Cody Walker. Els germans van passar setmanes aprenent a actuar com el seu difunt germ\xc3\xa0, els seus moviments, postura... se\'ls va utilitzar per escenes en qu\xc3\xa8 apareixien d\'esquena a la c\xc3\xa0mera i no se\'ls veia el rostre, o b\xc3\xa9 mirant a c\xc3\xa0mera i, gr\xc3\xa0cies a la tecnologia del CGI, la cara que es veia era la de Paul Walker. Un exemple seria l\'escena final de la pel\xc2\xb7l\xc3\xadcula, un dels germans simula la postura de Paul Walker i, mitjan\xc3\xa7ant el CGI, s\'utilitza metratge ja gravat del difunt actor i es construeix el seu rostre en el del seu germ\xc3\xa0.Molts experts creuen que els encarregats del muntatge de la pel\xc2\xb7l\xc3\xadcula ja disposaven d\'un model en 3D del rostre de l\'actor, ja que en aquest tipus de pel\xc2\xb7l\xc3\xadcules d\'acci\xc3\xb3 \xc3\xa9s molt habitual haber de projectar el rostre del personatge en el seu especialista per a les escenes m\xc3\xa9s perilloses. A m\xc3\xa9s a m\xc3\xa9s, s\'ha confirmat l\'\xc3\xbas d\'escenes d\'altres pel\xc2\xb7l\xc3\xadcules de la saga que no es van arribar a utilitzar, i es va adaptar el gui\xc3\xb3 per tal que aquestes encaixessin a la pel\xc2\xb7l\xc3\xadcula. Per \xc3\xbatlim, cal destacar l\'immens cost de la utilitzaci\xc3\xb3 d\'aquesta tecnologia. \xc3\x89s una tecnologia molt cara d\'utilitzar, requereix molt de temps i moltes persones involucrades, cada pla \xc3\xa9s \xc3\xbanic i el cost variar\xc3\xa0 segons la complexitat de l\'escena. Segons la informaci\xc3\xb3 que aportava fa un temps la premsa estatunidenca, el retr\xc3\xa0s en el rodatge causat per la mort de Paul Walker sumat als costos de la tecnologia de CGI va augmentar els costos de la pel\xc2\xb7l\xc3\xadcula en 50 milions de d\xc3\xb2lars.\n_START_SECTION_\nEspecialistes\n_START_PARAGRAPH_\nL\'escena "caiguda des de l\'aire" ha estat realitzada per l\'equip d\'especialistes de Spiro Razatos. Equip que ja va supervisar les dues entregues anteriors; Fast Five i Fast & Furious 6. Razatos explic\xc3\xa0 a Business Insider que volia la realitat dels especialistes abans de la CGI per donar d\'aquesta manera una sensaci\xc3\xb3 de realitat, d\'acord amb les expectatives de l\'audi\xc3\xa8ncia. L\'equip d\'especialistes es va passar mesos per preparar l\'escena i resoldre els possibles problemes que poguessin sorgir. Van haver de muntar un seguit de c\xc3\xa0meres als vehicles que no es veiessin i que no es destru\xc3\xafssin en el moment de l\'aterratge. Van realitzar fins a sis assajos de l\'escena tirant un sol cotxe. Els cotxes van ser llen\xc3\xa7ats des d\'un Lockheed C-130 Hercules sobre el desert de Sonora, tot i que les escenes on els cotxes estan a prop del terra es van rodar a Colorado. Van ser dos els avions que van volar a 3.600 metres d\'altitud, tirant una parella de cotxes cada un. Els paracaigudes BRS van ser assegurats abans de colorar-los als cotxes. Van ser oberts a uns 1500 metres d\'altura. M\xc3\xa9s de 10 c\xc3\xa0meres van ser usades per la seq\xc3\xbc\xc3\xa8ncia. A m\xc3\xa9s a m\xc3\xa9s de les c\xc3\xa0meres del terra hi havia c\xc3\xa0meres a l\'interior dels avions i tres m\xc3\xa9s a la carrosseria de cada cotxe. M\xc3\xa9s c\xc3\xa0meres van ser col\xc2\xb7locades en un helic\xc3\xb2pter, on Razatos estava mirant pels monitors. Tres paracaigudistes amb c\xc3\xa0meres al casc, que van saltar abans i despr\xc3\xa9s dels cotxes van completar el set de c\xc3\xa0meres._NEWLINE_L\'escena on en Brian escala per l\'autob\xc3\xbas que est\xc3\xa0 a punt de caure per un precipici va ser rodat per un especialista, sense fer \xc3\xbas dels efectes especials. El rodatge d\'aquesta escena juntament amb la que en Dom i el seu equip rescata a Ramsey gaireb\xc3\xa9 no es roda per la pr\xc3\xa0ctica abs\xc3\xa8ncia d\'impostos a Colorado. Originalment es va voler rodar a Gerogia on s\'ofereix incentius fiscals per a la producci\xc3\xb3 de pel\xc2\xb7l\xc3\xadcules i posteriorment editar-ho per ordinador, per\xc3\xb2 Razatos es va negar a fer-ho en elegar que el p\xc3\xbablic ho veuria i no tindria una bona sensaci\xc3\xb3. Finalment l\'escena es va rodar a Colorado.'